Olympische Zomerspeule 2016

De **[[Olympische Speule|Olympische Zomerspeule]] vaan [[2016]]**, officieel de **Speule vaan de XXXIe Olympiaad**, woorte vaan 5 t/m 21 augustus 2016 gehawwe in Rio de Janeiro, Brazilië. 't Waore de ierste Speule in Zuid-Amerika, de twiede in Latiens Amerika en de daarde op 't zuielek haafroond. Brazilië organiseerde ieder, in 2014, al 't Wereldkampioensjap hierevoetbal. Aon de Speule naome mie es tiendoezend atlete oet 207 IOC's deil (boe-oonder 'n oonaofhenkelek team en e vlöchtelingeteam), in e recordaontal vaan 306 oonderdeile verdeild euver 41 disciplines in 28 hoofsporte. Diverse controverses en zörg reze vaan teveure op, boe-oonder de epidemie van zikakoorts, de corruptie en oonveilegheid in 't land, de geldnoed vaan de regering, vervojling in de baoj en e groetsjaoleg dopingsjendaol oonder de Russische sporters.

## Verkezing
NOC's geïntrèsseerd in de organisatie vaan de Speule móste tösse 16 mei en 13 september 2007 'n aonvraog bij 't IOC indene. 't IOC sjikde daan 'n lies mèt 25 vraoge trök, die de NOC's oetgebreid móste beantwoorde; die formulere móste op 14 jannewarie 2008 zien ingelieverd. Heioet koos de bodkemissie vaan 't IOC veer officieel kandidaote; dit waore neve Rio Chicago, Madrid en Tokio. Bakoe, Doha en Praag, die ziech ouch hadde aongemeld, vele aof.

Op 2 oktober 2009 mós weure gestump. De stei gónge rillatief geliek op, daorum waor 't maximum vaan drei stumrundes nujeg.

## Aonluip
Veur de Speule móste ach bestaonde accomodaties weure aongepas, nege nui gebouwd en zeve tijdelek gebouwd mèt de bedoeling ze nao de Speule weer eweg te hole. Daobij kaom 't Olympisch dörp, wat volgens de organisatie 't groetste oets is. Veur wijer aon de eise (en de doelstèllinge in 't bidbook) te voldoen mós wijer 't opebaar verveur in de stad sterk weure verbeterd. Ouch 't aonzien vaan de stad en de veilegheid móste verbetere.

Väöl accomodaties kaome mer zjus op tied veerdeg.

### Controverses
Diverse controverses heersde in de aonloup nao de Speule. Wie ze in 2009 woorte touwgeweze waor Brazilië nog 'nen economischen 'tieger', e land mèt 'n snelgreujende economie en sterk touwnummende welvaart veur alle laoge vaan de bevolking. Daonao woort dit land evels - get verlaat - door de economische crisis getroffe, die de euverheid in zwoer financieel probleme brach. Väöl Braziliaone - väöl mie es bij de touwwiezing - hadde noe de meining tot 't geld wat me aon de Speule oetgief beter bestejd hej kinne weure aon oonderwies, gezoondheidszörg of hygiëne. Wijer kaom de politiek in e groet, väölumvattend corruptiesjendaol terech; op 't momint vaan de Speule waor de zittende president Dilma Rousseff gesjors en naom vicepresident Michel Temer de zakes woer.

In 2015 en 2016 had Brazilië wijer te lije oonder de zikakoorts, 'n tot daan touw oonbekinde krenkde die volgens de dokters neet gevierlek waor. De epidemie brach evels e groet aontal gevalle vaan microcefalie oonder baby's aon 't leech, zjus bij vrouwlui die in hun zwangersjap kraank waore gewees. 't Gaof geinen tied mie um e vaccin te oontwikkele en oet te bringe. Diverse atlete beslote daorum neet nao Brazilië aof te reize, al is de krenkde veur neet-zwanger volwassene oongevierlek en dreug me ze neet zoemer euver.

Rio de Janiero loos zien aofvalwater nog ummertouw direk in de zie. Heidoor is veural de Guanabarabaoj, boe de zeilwèdstrijde weure gehawwe, oongeluifelek veis. De Nederlandse windsurfer Dorian van Rijsselberghe maakde ziech bezunder sterk veur de zuvering vaan 't water, meh de stad kraog gein riolering veerdeg ietot de Speule begóste. Dit maak 't water extreem oongezoond; dokters waarsjouwe de zeilers 't oet hunne moond te hawwe, mochte ze bij oongelök euverboord valle. Ouch 't water bij Fort Copacabana, boe de zwummarathon en 't ierste deil vaan d'n triatlon in weure gezwump, is neet direk zuver; umtot dit in de ope zie ligk, is de concentratie voel en bacterië hei wel väöl lieger.

Zier controversieel, meh neet de fout vaan de organisatie of de Braziliaanse euverheid, waor ouch de dopingzaak in Rösland. Kort veur de Speule kaom aon 't leech tot de Russische regering jaorelaank 't dopinggebruuk oonder zien sporters had touwgedèk. Diverse stumme gónge op um de Rössische equipe daan mer gans te were; oetindelek besloot 't IOC veur 'n selectie te make vaan welke Rössische atlete welkom waore en welke neet.

## Accomodatie

De accomodaties zien verdeild euver veer wieke vaan Rio de Janeiro: Copacabana, Maracanã, Barra da Tijuca en Deodoro.

De voetbalwèdstrije weure deils boete Rio aofgewèrk; zuug oonder veur mie details.

## Eveneminte
Volgens de indeiling vaan 't IOC weure op dees Speule 28 sporte gedoon, verdeild in 41 disciplines en 306 eveneminte. Eine sport, jeh ein disciplien, kin zier versjèllende eveneminte bevatte; zoe weurt alle atletiek (met eveneminte vaan loupe tot hoegspringe en discuswerpe) tot eine sport gerekend, dee neet in disciplines is verdeild. Dees indeiling is hei-oonder aongehawwe.

### [[Atletiek]]
:*Hoofartikel: [[Atletiek op de Olympische Zomerspeule 2016]]*

De atletiekoonderdeile weure veur zoewied meugelek in 't Estádio Olímpico João Havelange aofgewèrk. De marathon kump aon in 't Sambódromo Marquês de Sapucaí, de snelwandeloonderdeile op de Pontal. 't Compleet program umvat 47 oonderdeile: 24 veur de manslui, 23 veur de vrouwlui. De oonderdeile (tenzij expliciet gezag allemaol veur bei geslachte) zien 100, 200, 400, 800, 1.500, 5.000 en 10.000 meter loupe, 110 (manslui) daan wel 100 (vrouwlui) meter hordes, 400 meter horde, 3.000 meter hindernisloup, 4×100 en 4×400 meter estafèt, de marathon, 20 en 50 km snelwandele (lèste allein veur manslui), wiedspringe, hink-stap-sprunk, hoegspringe, polsstekhoegspringe, kogelstoete, discuswerpe, speerwerpe, kogelslingere en tienkamp (manslui) daan wel zevekamp (vrouwlui).

### [[Badminton]]

In 't Riocentro vinde de badmintonmatches plaots. 't Gief vief toernoje: hiere-inkelspeul, damesinkelspeul, hieredobbelspeul, damesdobbelspeul en gemingk dobbelspeul. Veuraof waore in alle disciplines de Chineze favoriet.

;Hiere inkel
Vaan 11 tot en mèt 14 augustus woorte series gespäöld. De achste finales volgde op 15 augustus, de kwartfinales op 17 augustus, de haaf finales waore op 19 augustus en de finaal en klein finaal zien op 20 augustus.

;Dames inkel
De dames späölde hun series ouch vaan 11 tot en mèt 14 augustus, daonao de volgende rundes op 15, 16, 18 en 19 augustus. Verrassend waor tot alle Chineze, jeh alle Oos-Aziaote, veur de finaal aofvele. Zoewel de Spaonse Carolina Marín es de Indiase P.V. Sindhu maakde hun debuut op de Speule.

;Hiere dobbel
De series waore op 11, 12 en 13 augustus, de kwartfinales op 15, de haaf finales op 16, de klein finaal op 18 en de groete finaal op 19 augustus. De Chineze en aander Oos-Aziaote maakde hun favorieterolle hei wel woer.

;Dames dobbel
Gespäöld op dezelfde daog wie de hiere dobbel, mèt oetzundering vaan de (groete) finaal, dee op 18 augustus waor.

;Gemingk dobbel
Series waore op 11, 12 en 13 augustus, kwartfinales op 14 augustus, haaf finales op de 15e, de klein finaal op de 16e en de groete op 17 augustus. Op dit oonderdeil heersde de Aziaote: op ei Pools duo nao stoonte zelfs gein aander koppels in de kwartfinales.

### [[Baogsjete]]

't Baogsjete gebäörde in 't Sambodroom (zuug bove). 't Gaof veer competities: twie veur bei geslachte, boevaan eder ein individueel en ein veur teams. Wie vaan teveure verwach waore de Zuid-Koreaone hier en meister.

;Hiereteamcompetitie
6 augustus

;Damesteamcompetitie
7 augustus

;Dames individueel
11 augustus

;Hiere individueel
12 augustus

### [[Basketbal]]

Bij 't basketbal späölde zoewel de manslui es de vrouwlui 12 teams in toernoojverband. Iers späölde ze in twie poules vaan zès, boevaan de bèste veer doorgónge nao de kwartfinaal. Via de haaf finaal en de finaal woorte de winners oetgemaak. De verleerders vaan de haaf finales späölde nog um 't broons. De hal boe 't baskette weurt gedoon hèt Carioca Arena 1. De klein en groete finales bij de vrouwlui waore op 20 augustus, die vaan de manslui op 21 augustus.

;Manslui

;Vrouwlui

### [[Bókse]]

De manslui bókse in ach gewiechsklasse, de vrouwlui in drei. De wèdstrije zien binne, in 't Riocentro. 't Bókstoernooj doort de ganse Speule, vaan 6 tot 21 augustus, meh de finales begóste pas op de 14e mèt 't manneliechvleeggewiech.

In tegestèlling tot de Speule vaan 2012 weurt bij de manslui noe weer zoonder helm gebóks.

#### Manslui
;Liech-vleeggewiech
Vaan 6 tot 14 augustus.

;Vleeggewiech
Vaan 13 tot en mèt 21 augustus.

;Bantamgewiech
Vaan 10 tot en mèt 20 augustus.

;Liechgewiech
Vaan 6 tot en mèt 16 augustus.

;Liech-weltergewiech
Vaan 10 tot en mèt 21 augustus.

;Weltergewiech
Vaan 7 tot en mèt 17 augustus.

;Middelgewiech
Vaan 8 tot en mèt 20 augustus.

;Haafzwoergewiech
Vaan 6 tot en mèt 18 augustus.

;Zwoergewiech
Vaan 6 tot en mèt 15 augustus.

;Superzwoergewiech
Vaan 9 tot en mèt 21 augustus.

#### Vrouwlui
;Vleeggewiech
Vaan 12 tot en mèt 20 augustus.

;Liechgewiech
Vaan 12 tot en mèt 19 augustus.

;Middelgewiech
Vaan 14 tot en mèt 21 augustus.

### [[Fietsrenne]]
't Fietse is verdeild in veer disciplines, die um begriepeleke reies op versjèllende plaotse woorte gehawwe.

#### [[Baonfietse]]

Veur 't baonfietse heet me 't Olympisch velodroom gebouwd. 't Aontal oonderdeile waor mèt tien nog vrij groet: 't gaof competities in de keirin, omnium, plogeachtervolging, sprint en plogesprint, allemaol veur zoewel manslui es vrouwlui. Favoriet waore vaan te veure veural renners oet Ingelstaolege len; de Brit Mark Cavendish sloog 't weegfietse (boe heer bekinder vaan is) mer gans euver.

;Keirin manslui
16 augustus

;Keirin vrouwlui
13 augustus

;Sprint individueel manslui
Verrijd op 12, 13 en 14 augustus.

;Sprint individueel vrouwlui
Verrijd op 14, 15 en 16 augustus.

;Omnium manslui
Verrijd op 14 en 15 augustus. D'n oetslaag op dit oonderdeil waor controversieel umtot Cavendish 't zèlver aon 'n aofsjijende beweging te daanke had. Väöl lui meinde tot heer gediskwalificeerd had mote weure.

;Omnium vrouwlui
Op 15 en 16 augustus.

;Plogesprint manslui
Op 11 augustus.

;Plogesprint vrouwlui
Op 12 augustus.

;Plogeachtervolging manslui
Op 11 en 12 augustus.

;Plogeachtervolg vrouwlui
Op 11 en 13 augustus.

#### [[BMX]]

In 't bmx'e veel twie kier 'n medaaje te pakke, eine kier veur allebei de geslachte. De bmx-baon ligk in 't Olympisch park vaan Deodoro.

;Manslui
De kwalificatie is op 17 augustus, de kwartfinales op 18 augustus, de haaf finales en finaal op 19 augustus.

;Vrouwlui
De kwalificatie is op 17 augustus, de haaf finales en finaal op 19 augustus. Laura Smulders, 'n Nederlandse favoriete, veel in de finaal en misden 't podium.

#### [[Mountainbike]]

't Mountainbike umvatde twie veldritte, eine veur de manslui en eine veur de vrouwlui. Ze starte en indege in 't mountainbikecentrum in Deodoro.

;Manslui
21 augustus

;Vrouwlui
20 augustus

#### Weegfietse

't Fietsrenne op de weeg kós veer disciplines. De manslui fietsde in 'ne kamp vaan 242 kilometer um de medaajes, de vrouwlui dege dat in 141 kilometer. De finish waor op Fort Copacabana. De individueel tiedritte veur de manslui en de vrouwlui hadde hunne start en finish in de Pontal, in Recreio dos Badeirantes. Via de weegwèdstrijd kós me ziech veur d'n tiedrit plaotse.

;Weegwèdstrijd manslui
Op 6 augustus; ein vaan de ierste eveneminte op de Speule. De gouwe medaaje veur Van Avermaet beteikende direk al 'n verbetering vaan de Belzje prestaties in Londe, wie allein zèlvere en broonze medaajes woorte gepak.

;Weegwèdstrijd vrouwlui
Gehawwe op 7 augustus. De wèdstrijd bij de vrouwlui woort oontseerd door 'ne zwoere val vaan Annemiek van Vleuten, vaan te veure favoriet en kort veur 't ind op koers veur de wins.

;Tiedrit manslui
Op 10 augustus gehawwe. Veur aon d'n tiedrit mèt te doen mós me in de weegkoers zien gestart (oetfietse waor neet nudeg). Fabian Cancellera, dee nao de Speule zouw stoppe, wón mèt groete euvermach. Mestreechteneer Tom Dumoulin, 'nen aandere favoriet, haolde zèlver. D'n aofstand bedroog 54,4 km.

;Tiedrit vrouwlui
Ouch d'n tiedrit veur de vrouwlui waor op 10 augustus. D'n aofstand waor hei 29,8 km.

### [[Gewiechluffe]]

Dit woort in 't Riocentro gedoon. Manslui luffe in ach gewiechsklasse, vrouwlui in zeve, zoetot 't vieftien medaaje-eveneminte gaof. Bij 't gewiechluffe höbbe de klasse gein speciaol naome. Alle oonderdeile woorte op einen daag aofgewèrk; de mieste waore verdeild in 'n kwalificatie en 'n finaal.

#### Manslui
;105 kilo

#### Vrouwlui
;75 kilo
12 augustus, gein kwalificatierunde.

### [[Golf]]

Golf steit veur 't iers sinds 1904 weer op 't Olympisch program. 't IOC waor vaan meining tot de sport genóg geïnternationaliseerd waor um 'm weer op te numme. De twie toernoje - eint veur manslui, eint veur vrouwlui, allebei individueel - weure gespäöld op de Olympisch golfbaon in Barra. Um de locatie vaan dees golfbaon waor nogal get te doen, umtot ze in e natuurgebeed woort aongelag.

Par veur de ganse baon is 71; me späölde in veer rundes, zoetot 't totaol aontal sleeg veur par oetkump op 284.

;Manslui
't Toernooi veur de manslui woort gespäöld vaan 11 tot en mèt 14 augustus. D'n oetindeleke winner Justin Rose verbaosde geliek op d'n iersten daag al door 'nen hole-in-one, d'n ierste oets op de Speule.

;Vrouwlui
't Vrouwetoernooj leep vaan 17 tot en mèt 20 augustus.

### [[Gymnastiek]]
De gymnastiek is verdeild euver drei disciplines en in totaol 18 oonderdeile. Allemaol weure ze gedoon in de HSBC-arena.

#### [[Turne]]

Hei zien veertien oonderdeile, hendeg asymmetrisch euver de twie geslachte verdeild. Alleriers gief 't allroundtoernoje veur individueel turners en teams, zoewel manslui es vrouwlui. Losse oonderdeile zien de bok (bei geslachte), de groond (bei geslachte), 't peerd (allein manslui), de ring (allein manslui), de brögk geliek (allein manslui), de rèkstek (allein manslui), de brögk oongeliek (allein vrouwlui) en d'n evewiechsbalk (allein vrouwlui).

De kwalificaties veur alle manne-oonderdeile waore op 6 augustus, die veur alle vrouwe-oonderdeile einen daag later.

;Manslui bok
15 augustus

;Vrouwlui bok
14 augustus

;Manslui vloer
14 augustus

;Vrouwlui vloer
16 augustus

;Manslui peerd
14 augustus

;Manslui brögk geliek
16 augustus

;Vrouwlui brögk oongeliek
14 augustus

;Manslui ring
Gedoon op 15 augustus. De Nederlandse turner Yuri van Gelder waor heiveur geplaots, meh woort um wangedraag door zien eige NOC gesjors.

;Manslui rèkstek
Gedoon op 16 augustus. D'n titelverdeideger, de Nederlander Epke Zonderland, pakde mis en veel.

;Vrouwlui balk
Gedoon op 15 augustus. Biles góng hei veur nog 'n gouwe medaaje, meh greep in de finaal mis.

;Manslui individueel allround
10 augustus

;Vrouwlui individueel allround
11 augustus

;Manslui team
8 augustus

;Vrouwlui team
9 augustus

Nao aofloup vaan 't turntoernooj, op 17 augustus, hele de turners nog e showgala.

#### [[Ritmische gymnastiek]]

Dit weurt op de speule allein door vrouwlui gedoon. 't Gief medaajes te hole in grópsverband en individueel.

;Individueel allround
Gehawwe op 19 (kwalificatie) en 20 augustus (finaal). Gymnaste móste veer oonderdeile aofwèrke: reip, bel, klöppele en lint.

;Landeteams
Gehawwe op 20 (kwalificatie) en 21 augustus (finaal). 't Gaof twie oonderdeile: eint mèt linte en eint mèt klöppele en reipe. Spaanje en Bulgarije hadde e geliek aontal punte, meh Spaanje had in de twie oonderdeile minder oongelieke scores behaold en woort daorum tot winner oetgerope.

#### [[Trampolinespringe]]

Hei-in waore twie eveneminte, ein veur de manslui en ein veur de vrouwlui.

;Manslui
13 augustus

;Vrouwlui
12 augustus

### [[Handbal]]

Handbal speule ze in de Arena do Futuro in Barra. Zoewel aon 't hiere- es aon 't vrouwetoernooj doen twelf landeteams mèt. Die speule iers in twie poules vaan zès, boevaan ummer de bèste veer doorgoon nao de knock-outfaas, te beginne mèt 'n kwartfinaal. De verleerders vaan de haaf finales handballe nog um de broonze medaaje.

;Manslui
De grópsmatches waore 7, 9, 11, 13 en 15 augustus. Kwartfinales volgde op 17 augustus, haaf finales op de 19e en de finales (klein en groet) waore op 21 augustus.

;Vrouwlui
De vrouwlui höbbe alle matches einen daag ieder es de manslui.

### [[Hockey]]

Zoewel de manslui es de vrouwlui koume mèt twelf landeteams nao Rio. Dao weurt in 't Olympisch hockeycentrum in Deodoro iers in poules vaan zès gespäöld. De bèste veer vaan eder poule goon door nao de kwartfinaal, die volges 't gebrukelek knock-outsysteem nao de finale veurt. De verleerders vaan de haaf finales speule nog om 't broons.

;Manslui
De grópsmatches waore vaan 6 t/m 12 augustus. De kwartfinales volgde op 14 augustus, de haaf finales op de 16e en de finaal en troesfinaal op 18 augustus. 't Belsj team veel al in de grópsfaas op door zien bezunder prestaties en haolde oetindelek zèlver.

;Vrouwlui
De grópsmatches waore op 6, 7, 8, 10, 11, 12 en 13 augustus. In de knock-outfaas waor bij de vrouwlui alles einen daag later es bij de manslui.

### [[Judo]]

Veur 't judo is de Carioca Arena 2 in Barra gebouwd. Zoewel bij de manslui es bij de vrouwlui gief 't zeve gewiechsklasse, zoetot me in totaol aon 14 eveneminte kump.

;Manslui extraliechgewiech
6 augustus

;Vrouwe extraliechgewiech
6 augustus

;Manslui haafliechgewiech
7 augustus

;Vrouwlui haafliechgewiech
7 augustus

;Manslui liechgewiech
8 augustus

;Vrouwlui liechgewiech
8 augustus

;Manslui haafmiddegewiech
9 augustus

;Vrouwlui haafmiddegewiech
9 augustus

;Manslui middegewiech
10 augustus

;Vrouwlui middegewiech
10 augustus

;Manslui haafzwoergewiech
11 augustus

;Vrouwlui haafzwoergewiech
11 augustus

;Manslui zwoergewiech
12 augustus

;Vrouwlui zwoergewiech
12 augustus

### [[Kanovare]]

't Kanovare is officieel in twie disciplines opgedeild.

#### Slalom
De slalomoonderdeile weure aofgewèrk op de Olympische Wèldwaterbaon in Deodoro. De manslui koume oet in drei klasse (einmaanskano, twiemaanskano en kayak), de vrouwlui allein in 't kayakke (K1).

;Einmaanskano (C1)
Gedoon op 7 (series) en 9 augustus (haaf finales en finaal).

;Twiemaanskano (C2)
Gedoon op 8 (series) en 11 augustus (haaf finales).

;Kayak (K1) manslui
Gevare op 7 (series) en 10 augustus (haaf finales en finaal).

;Kayak (K1) vrouwlui
Gedoon op 8 (series) en 11 (haaf finales en finaal) augustus.

#### Sprint
't Sprinte in de kano gebäört in de Rodrigo de Freitaslaguun, boe ouch 't roeje waor. Heibij zien ach medaajes veur de manslui en veer veur de vrouwlui te hole.

;Manslui kano inkel (C1) 200m
Op 17 (series en haaf finales) en 18 augustus (finaal).

;Manslui kano inkel (C1) 1000m
Gevaren op 15 (series en haaf finales) en 16 augustus (finaal).

;Manslui kano dobbel (C2) 1000m
Ingepland op 19 (series en haaf finales) en 20 augustus (finaal).

;Manslui kayak inkel (K1) 200m
Te vare op 19 (series en haaf finales) en 20 augustus (finaal).

;Manslui kayak inkel (K1) 1000m
Gedoon op 15 (series en haaf finales) en 16 augustus (finaal).

;Manslui kayak dobbel (K2) 200m
Gevare op 17 (series en haaf finales) en 18 augustus (finaal).

;Manslui kayak dobbel (K2) 1000m
Op dezelfde daog wie 't veureg oonderdeil.

;Manslui kayak veer (K4) 1000m
19 (series en haaf finales) en 20 augustus.

;Vrouwlui kayak inkel (K1) 200m
Gedoon op 15 (series en haaf finales) en 16 augustus (finaal).

;Vrouwlui kayak inkel (K1) 500m
Gedoon op 17 (series en haaf finales) en 18 augustus (finaal).

;Vrouwlui kayak dobbel (K2) 500m
Gevare op 15 (series en haaf finales) en 16 augustus (finaal).

;Vrouwlui kayak veer (K4) 500m
Te hawwe op 19 (series en haaf finales) en 20 augustus (finaal).

### [[Moderne viefkamp]]

De moderne viefkamp besteit oet twie competities, ein veur manslui en ein veur vrouwlui, allebei individueel. De versjèllende oonderdeile weure aofgewèrk in Deodoro. Heidoor vinde 't zwumme en 't sjerme neet in dezelfde stadions plaots boe die sporte zelf weure gehawwe. De moderne viefkamp voont plaots op 19 en 20 augustus.

;Manslui

;Vrouwlui

### [[Peerdesport]]

Wie dat sinds jaor en daag op de Speule 't geval is, ressortere oonder de peerdesport drei disciplines: dressuur, springe en eventing (in Nederland ouch bekind es *SGW* en vreuger *military* geneump). Ze weure allemaol aofgewèrk in 't Nationaol Peerdesportcentrum in Deodoro. Wie gebrukelek bij de peerdesport weurt neet in apaarte manne- en vrouwecompetities aongetrejd.

#### [[Dressuur]]
Medaajes waore individueel en in teamverband te hole.

;Individueel
Dees competitie doorde veer daog en umvatde drei stadia: op 10 en 11 augustus waor de Grand Prix, feitelek gemeind es series. Dao kós me ziech kwalificere veur de Grand Prix speciaol op 12 augustus (zuug ouch oonder). Wee dao hoeg indegde, góng door nao de finaal op 15 augustus, de Grand Prix vrije stiel (mèt 'ne kür op meziek).

;Landeteams
De ierste twie fases vaan de dressuur waore neet allein individueel, meh ouch veur landeteams. Landeteams bestoonte oet veer combinaties. Zoewel bij de Grand Prix es bij de Grand Prix speciaol woort 't gemiddelde vaan de drei bèste combinaties gepak ('t minste rizzeltaot woort dus eweggestriep); dao weer 't gemiddelde vaan woort d'n indoetslaag in 't landeklassemint.

#### [[Eventing]]
Medaajes waore individueel en in teamverband te hole. De bei competities woorte ouch hei in ein evenemint gecombineerd: de teammedaajes gónge nao 't land boevaan de combinaties opgetèld de bèste score höbbe. De dressuurrunde waor op 6 en 7 augustus, de cross-country op 8 augustus en 't springe op 9 augustus,

;Individueel

;Team

#### [[Springe (sport)|Springe]]
Medaajes zien individueel en in teamverband te hole. Ouch hei zien de bei competities weer in ein evenemint vereineg, oongeveer wie dat bij de dressuur góng.

;Individueel
't Gaof kwalificatierundes op 14, 16 en 17 augustus. Heibij woort oetgemaak wee de individueel finaal maag springe op 19 augustus.

;Team
In de twiede springrunde, op 16 augustus, woort oetgemaak welke ach len de teamfinaal haolde. De daarde runde, op 17 augustus, deeg ouch deens es de finaal veur landeteams. Veur de score tèlde me de straofpunte vaan 't team in de twie heats op, mèt 't minste rizzeltaot eweggestriep.

### [[Roeje]]

't Roeje woort in de Lagoa Das Freitas gedoon (wie de kano-sprintwèdstrije). De manslui höbbe mie oonderdeile es de vrouwlui (ach um zès). De oonderdeile zien skiff (inkel), twie zoonder stuurmaan, dobbeltwie, liechgewiech dobbeltwie, veer zoonder stuurmaan, dobbelveer, liechgewiech veer zoonder stuurmaan en ach mèt stuurmaan. De veer stuurmaan, gewoen en liechgewiech woorte allein door de manslui geroejd. Diverse competities woorte oetgestèld um d'n te helle wind.

;Skiff manslui
De series waore op 6 augustus, de herkansinge op de 7e, de kwartfinales op de 9e, de haaf finales op d'n 11e en de finales op 13 augustus.

;Skiff vrouwlui
Bij de vrouwlui waore de data exak dezelfde wie bij de manslui.

;Twie zoonder stuurmaan manslui
De competitie waor op 6 (series), 7 (herkansinge), 9 (haaf finales) en 11 (finales) augustus.

;Twie zoonder stuurmaan vrouwlui
De series waore op 7 augustus, de herkansinge op d'n 8e, de haaf finales op d'n 10e en de finales op d'n 12e.

;Dobbeltwie manslui
Geroejd op dezelfde daog wie de twie zoonder stuurmaan.

;Dobbeltwie vrouwlui
Geroejd op dezelfden daag wie de dobbeltwie (en twie zoonder stuurmaan) vaan de manslui.

;Liechte dobbeltwie manslui
Gedoon op 7 (series), 8 (herkansinge), 10 (haaf finales) en 12 (finales) augustus.

;Liechte dobbeltwie vrouwlui
Gedoon op dezelfde daog wie de liechte dobbeltwie manslui.

;Veer zoonder stuurmaan manslui
Op dezelfde daog geroejd wie de twie bovestoonde oonderdeile.

;Dobbelveer manslui
Series op 6 augustus, herkansinge op 8 augustus, finales op 10 augustus. Gein deilfinales.

;Dobbelveer vrouwlui
Gevare op dezelfde daog wie de dobbelveer bij de manslui.

;Liechte veer zoonder stuurmaan manslui
Weer op 6, 7, 9 en 11 augustus, mèt respectievelek series, herkansinge, haaf finales en finales.

;Ach manslui
Gedoon op 8 (series), 10 (herkansinge) en 13 (finales) augustus.

;Ach vrouwlui
Op dezelfde daog gehawwe wie de ach manslui.

### [[Rugby union|Rugby]]

Rugby woort in 1924 veur 't lèste gedoon op de Speule; 't kaom noe trök in de aofgeslankde vörm rugby sevens, boebij teams mèt zeve in plaots vaan vieftien speule, en 'ne match mer twie kier zeve menute doort. Daorum kóste teams ouch gemekelek drei matche op einen daag aofwèrke. Bij zoewel de manslui es de vrouwlui höbbe ziech twelf len gekwalificeerd; die make in drei poules vaan veer oet wee nao de kwartfinaal geit (de bèste twie vaan eder poule en de twie bèste nommers drei). De verleerders vaan de haaf finales späölde nog um de broonze medaaje. Rugby weurt gespäöld in 't Deodoro-stadion.

;Manslui
't Mannetoernooj leep vaan 9 tot en mèt 11 augustus. 't Gaof drei poules vaan eder veer teams. De bèste twie oet eder poule plus de twie bèste nommers drei gónge door nao de knockoutfaas op 10 en 11 augustus. Die verleep volgens e conventioneel sjema mèt kwartfinales, haaf finales, finaal en verleerdersfinaal, meh kós ouch nog klein knock-outfases: de in de grópsfaas oetgesjakelde teams späölde um de 9e tot 12e plaots en de teams die in de kwartfinales oetgesjakeld woorte móste nog um de 5e tot 8e plaots speule.

;Vrouwlui
't Vrouwetoernooj woort gespäöld vaan 6 tot en mèt 8 augustus. Ouch hei waore de poulewèdstrije op 6 augustus en ouch hei dege twelf landeteams in drei poules mèt.

### [[Sjerme]]

Veur 't sjerme is de Carioca Arena 3 in Barra opgezat. De manslui en de vrouwlui kampde in eder vief oonderdeile, meh neet gans dezelfde: manslui dege d'n dege individueel en team, 't florèt individueel en team en de sabel individueel; dewijl de vrouwlui de sabel ouch in teamverband dege en 't florèt allein individueel. Eder oonderdeil woort op einen daag aofgewèrk.

#### Dege
;Manslui individueel
9 augustus

;Vrouwlui individueel
6 augustus

;Manslui team
14 augustus

;Vrouwlui team
11 augustus

#### Florèt
;Manslui individueel
7 augustus

;Vrouwlui individueel
10 augustus

;Manslui team
12 augustus

#### Sabel
;Manslui individueel
10 augustus

;Vrouwlui individueel
8 augustus

;Vrouwlui team
13 augustus

### [[Sjete]]

De sjeetsport besteit oet oonderdeile mèt 't geweer, oonderdeile mèt 't pistool en kleidoevesjete. Bij eder vaan die drei gaof 't drei oonderdeile veur manslui en twie veur vrouwlui. 't Nationaol Sjeetcentrum boe de competities woorte gehawwe steit in Deodoro. De mieste oonderdeile woorte op einen daag gedoon.

Umtot finales woorte aofgewèrk volgens 't eliminatieprinciep, höbbe de broonzemedaajewinners (die dus neet aon de lèste runde mètdege) wezelek lieger scores. Door hervörminge in 't sjeettoernooj woorte diverse oonderdeile noe wezelek aanders opgezat es veurheer; dit verklaort de väöl Olympische records.

#### Geweer
;Manslui 10 meter lochgeweer
8 augustus

;Vrouwlui 10 meter lochgeweer
6 augustus

;Manslui 50 meter ligkend
12 augustus

;Manslui 50 meter drei posities
14 augustus. De drei posities zien ligkend, staond en op de kneeë.

;Vrouwlui 50 meter drei posities
11 augustus

#### Pistool
;Manslui 10 meter lochpistool
6 augustus

;Vrouwlui 10 meter lochpistool
7 augustus

;Manslui 25 meter snelvuurpistool
12 en 13 augustus

;Vrouwlui 25 meter pistool
9 augustus. Dit oonderdeil woort neet volgens de gebrukeleken aofvalrace gedoon, meh mie volgens e conventioneel knock-outsysteem.

;Manslui 50 meter
10 augustus

#### Kleidoeve
Wie de 25 meter pistool bij de vrouwlui woorte de oonderdeile bij 't kleidoevesjete neet volgens e cumulatief puntestèlsel mèt aofvallers gedoon, meh volgens e knock-outprinciep.

;Manslui trap
8 augustus

;Vrouwlui trap
7 augustus

;Manslui dobbeltrap
10 augustus

;Manslui skeet
12 en 13 augustus

;Vrouwlui skeet
12 augustus

### [[Taekwondo]]

Taekwondo vint plaots in de Carioca Arena 3 in Barra. Zoewel de manslui es de vrouwlui kampe in veer gewiechsklasse, zoetot 't ach eveneminte gief. Drei Belzje dege mèt aon 't toernooj; hun prestaties vele tege.

;Manslui vleeggewiech
17 augustus

;Vrouwlui vleeggewiech
17 augustus

;Manslui veergewiech
18 augustus

;Vrouwlui veergewiech
18 augustus

;Manslui weltergewiech
19 augustus

;Vrouwlui weltergewiech
19 augustus

;Manslui zwoergewiech
20 augustus

;Vrouwlui zwoergewiech
20 augustus

### [[Taofeltennis]]

't Taofeltennis woort gespäöld in 't Riocentro. 't Gaof veer competities: inkel- en dobbelspeul, veur manslui en vrouwlui. Wie verwach domineerde de Chineze 't toernooj: China pakde alle veer de gouwe medaajes.

;Manslui inkel
De veurrundes waore op 6, 7 en 8 augustus, de kwartfinales op 9 augustus, de haaf finales en finaal op 11 augustus.

;Vrouwlui inkel
De veurrundes en kwartfinales waore op dezelfde daog wie bij de manslui, de finaal waor einen daag ieder.

;Manslui team
De veurrundes waore op 12 en 13 augustus, de kwartfinales op 14 augustus, de haaf finales op de 15e en de finaal op 17 augustus.

;Vrouwlui team
Gespäöld op 12 (veurrundes), 13 (kwartfinales), 14 (haaf finales) en 15 augustus (finaal).

### [[Tennis]]

Veur de tennissport is 't Olympisch tenniscentrum in Barra da Tijuca neergezat. Hei-in woorte vief toernoje gedoon: manne-inkel en -dobbel, vrouwe-inkel en -dobbel en gemingk dobbel. Väöl favoriete maakde hun verwachtinge woer; aandere woorte evels oonverwach oonderweeg oetgesjakeld. Alle eveneminte die veur 10 augustus stoonte gepland, woorte oetgestèld um de rege.

;Hiere-inkelspeul
Hei-aon dege 64 tennissers mèt. De 32e-finales woorte op 6 en 7 augustus gedoon, de zestiende finales op 8 en 9 augustus, de achste finales op 11 augustus, de kwartfinales op 12 augustus, de haaf finales op 13 augustus, de finaal en troesfinaal op 14 augustus.

;Damesinkelspeul
Dit woort gespäöld vaan 6 tot en mèt 13 augustus. Ouch heiveur waore 64 tennissters geplaots. De zestiende finales doorde mer einen daag, zoetot alle wijer toernoojfases einen daag ieder waorees die vaan de manslui. De oonverwachde wins vaan Puig beteikende zeldzaom goud veur Puerto Rico.

;Hieredobbelspeul
Heiveur waore 32 combinaties geplaots. De zestiende finales woorte op 6 en 7 augustus gespäöld, de achste finales op 8 augustus, de kwartfinales op 9 augustus, de haaf finales op 11 augustus en de finaal en klein finaal op de 12e.

;Damesdobbelspeul
Ouch hei waore 32 combinaties, die op 6 en 7 augustus de zestiende finales späölde, op 8 en 9 augustus de achste finales, op 11 augustus de kwartfinales, op 12 augustus de haaf finales, op 13 augustus de troesfinaal en op 14 augustus de finaal.

;Gemingk dobbel
Heiveur waore zestien koppels geplaots. De achste finales waore op 11 augustus, daonao volgde op 12 augustus de kwartfinales, op 13 augustus de haaf finales en op 14 augustus de klein en groete finaal.

### [[Triatlon]]

D'n Olympischen triatlon is gans get korter es de bekinderen Iron Man-triatlon; me hèlt 't op 1,5 kilometer zwumme, 43 kilometer fietse en 10 kilometer loupe. De start waor bij 't Fort Copacabana.

;Manslui
18 augustus

;Vrouwlui
20 augustus

### [[Voetbal]]

Bij 't hierevoetbal doen zèstien len mèt, bij de dames twelf. Wie gebrukelek op de Speule bestoon de teams veural oet aspirante (